REPUBLIKA **** SLOVENIJA

 **STROKOVNI SVET RS ZA**

**SPLOŠNO IZOBRAŽEVANJE**

 1000 Ljubljana, Masarykova 16

Številka: 013-17/2025-3350-2

Datum: 24. 3. 2025

**ZAPISNIK 242. SEJE**

**STROKOVNEGA SVETA RS ZA SPLOŠNO IZOBRAŽEVANJE, 20. 3. 2025**

Prisotni člani: dr. Kristijan Musek Lešnik, dr. Magdalena Šverc, Alberto Scheriani, dr. Milena Košak Babuder, dr. Anja Pirih, dr. Silvija Komočar, dr. Marina Tavčar Krajnc, dr. Janez Vogrinc, dr. Branka Rotar Pance, dr. Marko Marhl, dr. Milena Ivanuš Grmek, Andreja Ahčin, dr. Samo Fošnarič, Štefan István Varga, dr. Gregor Jurak, Lidija Žigon, Sebastijan Einsiedler, mag. Majda Jurkovič, ddr. Boris Aberšek

Odsotni člani: dr. Tomaž Grušovnik, mag. Marko Strle, dr. Klemen Lah, dr. Mara Cotič, Boris Štih, Nevenka Zavrl, dr. David Movrin, Barbara Kampjut

Ostali prisotni: Janja Zupančič, Maja Mihelič Debeljak, mag. Branka Hrast Debeljak, Rado Kostrevc (vsi MVI), Vasja Kožuh (DZS), mag. Gregor Mohorčič, Helena Žnidarič, Mateja Hergan (vsi CPI), Jasna Rojc, Saša Kregar, mag. Sofija Baškarad, Petra Košnik, Špela Bergoč, Polona Klopčič, mag. Apolonija Jerko, dr. Špela Bregač, Dušan Klemenčič, Anita Poberžnik, mag. Andreja Bačnik, Bernarda Moravec, Radovan Krajnc, Primož Krašna, Melita Vidovič, mag. Nataša Lampret, Vojko Kunaver, Jožica Gramc, Alenka Andrin, Nataša Kabaj Bavdaž, dr. Liljana Kač, Lidija Srša, Vincenc Filipčič (vsi ZRSŠ)

Predlog dnevnega reda:

1. Potrditev zapisnika 241. seje
2. Potrjevanje učbenikov
3. Priznavanje vsebin ravnateljskega izpita
4. Navodila za prilagojeno izvajanje izobraževalnega programa osnovne šole z dodatno strokovno pomočjo za delo z učenci s posebnimi vzgojno-izobraževalnimi potrebami
5. Prenovljeni katalogi znanja in katalogi znanja z didaktičnimi priporočili za splošnoizobraževalne predmete v programih nižjega in srednjega poklicnega ter srednjega strokovnega in poklicno-tehniškega izobraževanja (NPI, SPI, SSI in PTI):

5.1. Katalog znanj Biologija (SSI, PTI)

5.2. Katalog znanj Drugi tuji jezik (SPI, SSI, PTI)

5.3. Katalog znanj Družboslovje (SPI)

5.4. Katalog znanj Družboslovje in naravoslovje (NPI)

5.5. Katalog znanj Fizika (SSI, PTI)

5.6. Katalog znanj Geografija (SSI, PTI)

5.7. Katalog znanj Informatika (PTI)

5.8. Katalog znanj italijanščina kot drugi jezik (NPI, SPI, SSI, PTI)

5.9. Katalog znanj Kemija (SSI, PTI)

5.10. Katalog znanj Matematika (NPI)

5.11. Katalog znanj Matematika (PTI)

5.12. Katalog znanj Matematika (SPI)

5.13. Katalog znanj Matematika (SSI)

5.14. Katalog znanj Naravoslovje (SPI)

5.15. Katalog znanj Psihologija (SSI, PTI)

5.16. Katalog znanj Slovenščina (NPI)

5.17. Katalog znanj Slovenščina (PTI)

5.18. Katalog znanj Slovenščina (SPI)

5.19. Katalog znanj Slovenščina (SSI)

5.20. Katalog znanj Sociologija (SSI, PTI)

5.21. Katalog znanj Športna vzgoja (NPI)

5.22. Katalog znanj Športna vzgoja (SPI)

5.23. Katalog znanj Športna vzgoja (SSI, PTI)

5.24. Katalog znanj Tuji jezik (SPI, SSI, PTI)

5.25. Katalog znanj Umetnost (SPI)

5.26. Katalog znanj Umetnost (SSI, PTI)

5.27. Katalog znanj Zgodovina (SSI, PTI)

1. Razno

**Ad 1.**

Na zapisnik 241. seje ni bilo pripomb.

Člani so soglasno sprejeli

**SKLEP 1: *Strokovni svet RS za splošno izobraževanje sprejme zapisnik 241. seje.***

**Ad 2.**

Predlog *Komisije za učbenike* je predstavil dr. Marko Marhl.

Člane je seznanil, da platforma za najavo napak učbenikov že deluje, zaradi velike obremenjenosti strokovnega sveta se bo za termin predstavitve dogovoril s predsednikom strokovnega sveta.

Člani so soglasno brez razprave sprejeli

**SKLEP 2: *Strokovni svet RS za splošno izobraževanje potrdi 7 učbenikov, kot jih je predlagala Komisija za učbenike (št. dok.: 0120-47/2025-1 (7200), datum: 11.3. 2025) v skladu s 25. členom Zakona o organizaciji in financiranju vzgoje in izobraževanja (Uradni list RS, št*** [***16/07***](http://www.uradni-list.si/1/objava.jsp?sop=2007-01-0718) ***– uradno prečiščeno besedilo,*** [***36/08***](http://www.uradni-list.si/1/objava.jsp?sop=2008-01-1460)***,*** [***58/09***](http://www.uradni-list.si/1/objava.jsp?sop=2009-01-2871)***,*** [***64/09 – popr.***](http://www.uradni-list.si/1/objava.jsp?sop=2009-21-3033)***,*** [***65/09 – popr.***](http://www.uradni-list.si/1/objava.jsp?sop=2009-21-3051)***,*** [***20/11***](http://www.uradni-list.si/1/objava.jsp?sop=2011-01-0821)***,*** [***40/12***](http://www.uradni-list.si/1/objava.jsp?sop=2012-01-1700) ***– ZUJF,*** [***57/12***](http://www.uradni-list.si/1/objava.jsp?sop=2012-01-2410) ***– ZPCP-2D,*** [***47/15***](http://www.uradni-list.si/1/objava.jsp?sop=2015-01-1934)***,*** [***46/16***](http://www.uradni-list.si/1/objava.jsp?sop=2016-01-1999)***,*** [***49/16 – popr.***](http://www.uradni-list.si/1/objava.jsp?sop=2016-21-2169)***,*** [***25/17***](http://www.uradni-list.si/1/objava.jsp?sop=2017-01-1324) ***– ZVaj,*** [***123/21***](http://www.uradni-list.si/1/objava.jsp?sop=2021-01-2629)***,*** [***172/21***](http://www.uradni-list.si/1/objava.jsp?sop=2021-01-3352)***,*** [***207/21***](http://www.uradni-list.si/1/objava.jsp?sop=2021-01-4285)***,*** [***105/22***](http://www.uradni-list.si/1/objava.jsp?sop=2022-01-2603) ***– ZZNŠPP,*** [***141/22***](http://www.uradni-list.si/1/objava.jsp?sop=2022-01-3469)***,*** [***158/22***](http://www.uradni-list.si/1/objava.jsp?sop=2022-01-4017) ***– ZDoh-2AA in 71/23) in Pravilnikom o potrjevanju učbenikov (Ur. l. RS, št. 34/2015 in 27/2017).***

**Ad 3**

V obravnavi je bila ena vloga za priznavanje vsebin ravnateljskega izpita, za katero je bilo pridobljeno strokovno mnenje Šole za ravnatelje, organizacijske enote Zavoda RS za šolstvo.

Člani so brez razprave soglasno sprejeli

**SKLEP 3: *Strokovni svet RS za splošno izobraževanje v skladu s 106. členom Zakona o organizaciji in financiranju vzgoje in izobraževanja (Uradni list RS, št.***[***16/07***](http://www.uradni-list.si/1/objava.jsp?sop=2007-01-0718)***– uradno prečiščeno besedilo, 36/08, 58/09,*** [***64/09 – popr.***](http://www.uradni-list.si/1/objava.jsp?sop=2009-21-3033)***,***[***65/09 – popr.***](http://www.uradni-list.si/1/objava.jsp?sop=2009-21-3051)***,***[***20/11***](http://www.uradni-list.si/1/objava.jsp?sop=2011-01-0821)***,***[***40/12***](http://www.uradni-list.si/1/objava.jsp?sop=2012-01-1700)***– ZUJF,***[***57/12***](http://www.uradni-list.si/1/objava.jsp?sop=2012-01-2410)***– ZPCP-2D,***[***47/15***](http://www.uradni-list.si/1/objava.jsp?sop=2015-01-1934)***,***[***46/16***](http://www.uradni-list.si/1/objava.jsp?sop=2016-01-1999)***,***[***49/16 – popr.***](http://www.uradni-list.si/1/objava.jsp?sop=2016-21-2169)***,***[***25/17***](http://www.uradni-list.si/1/objava.jsp?sop=2017-01-1324)***– ZVaj,***[***123/21***](http://www.uradni-list.si/1/objava.jsp?sop=2021-01-2629)***,***[***172/21***](http://www.uradni-list.si/1/objava.jsp?sop=2021-01-3352)***,***[***207/21***](http://www.uradni-list.si/1/objava.jsp?sop=2021-01-4285)***,***[***105/22***](http://www.uradni-list.si/1/objava.jsp?sop=2022-01-2603)***– ZZNŠPP,***[***141/22***](http://www.uradni-list.si/1/objava.jsp?sop=2022-01-3469)***,*** [***158/22***](http://www.uradni-list.si/1/objava.jsp?sop=2022-01-4017)***– ZDoh-2AA in 71/23) in sklepom št. 7 z 220. seje SSSI z dne 19. 3. 2022 (sklep številka 013-18/2022/6 z dne 21. 2. 2022) ter na podlagi strokovnega mnenja Šole za ravnatelje, enota Zavoda RS za šolstvo, kandidatki Vesni Janežič delno prizna vsebine za ravnateljski izpit, in sicer Teorija organizacij in vodenje (8 ur) in Ravnatelj kot pedagoški vodja (8 ur).***

***Kandidatka mora za pridobitev ravnateljske listine uspešno opraviti izpite iz predmetov: Uvod v vodenje v vzgoji in izobraževanju (v celoti), Teorija organizacij in vodenje (12 ur), Ravnatelj kot pedagoški vodja (12 ur), Načrtovanje in odločanje (v celoti), Zakonodaja v vzgoji in izobraževanju (v celoti) in tri izbirne vsebine.***

**Ad 4**

Navodila za prilagojeno izvajanje izobraževalnega programa osnovne šole z dodatno strokovno pomočjo za delo z učenci s posebnimi vzgojno-izobraževalnimi potrebami je predstavila Petra Košnik.

*(Gradivo: MVI spis št. 013-12/2025-3350-17)*

*Komisija za otroke s posebnimi potrebami – poročala je predsednica dr. Milena Košak Babuder - je na 84. dopisni seji obravnavala in sprejela sklep, da predlaga Strokovnemu svetu RS za splošno izobraževanje, da določi Navodila za prilagojeno izvajanje izobraževalnega programa osnovne šole z dodatno strokovno pomočjo za delo z učenci s posebnimi vzgojno-izobraževalnimi potrebami.*

*Komisija za osnovne šole – poročala je predsednica dr. Milena Ivanuš Grmek - 152. seja ni bila sklepčna, je sicer gradivo obravnavala in sprejela sklep, ki je bil naknadno poslan v potrditev vsem članom, ki niso bili prisotni na seji, in sicer, da predlaga Strokovnemu svetu RS za splošno izobraževanje, da določi Navodila za prilagojeno izvajanje izobraževalnega programa osnovne šole z dodatno strokovno pomočjo za delo z učenci s posebnimi vzgojno-izobraževalnimi potrebami. Sklep je bil na koncu izglasovan s 7 glasovi in sicer 4 glasovi ZA na seji komisije in 3 naknadno prejetimi glasovi ZA. Člani komisije so opozorili na zapis »partnersko sodelovanje s starši«.*

V razpravi so pohvalili in izpostavili poudarjeno vlogo skrbi za samostojnost. Krepitev samostojnosti otrok s posebnimi potrebami vidijo kot pomemben dejavnik tudi v času odločitve za poklic. Izjemen doprinos gradiva je v močneje poudarjeni vloga matičnega učitelja, praktičnega učitelja, pohvalijo tudi načrt implementacije.

Člani so soglasno sprejeli

***SKLEP 4: Strokovni svet RS za splošno izobraževanje v skladu s 25. členom Zakona o organizaciji in financiranju vzgoje in izobraževanja (Uradni list RS, št.*** [***16/07***](http://www.uradni-list.si/1/objava.jsp?sop=2007-01-0718) ***– uradno prečiščeno besedilo,*** [***36/08***](http://www.uradni-list.si/1/objava.jsp?sop=2008-01-1460)***,*** [***58/09***](http://www.uradni-list.si/1/objava.jsp?sop=2009-01-2871)***,*** [***64/09 – popr.***](http://www.uradni-list.si/1/objava.jsp?sop=2009-21-3033)***,*** [***65/09 – popr.***](http://www.uradni-list.si/1/objava.jsp?sop=2009-21-3051)***,*** [***20/11***](http://www.uradni-list.si/1/objava.jsp?sop=2011-01-0821)***,*** [***40/12***](http://www.uradni-list.si/1/objava.jsp?sop=2012-01-1700) ***– ZUJF,*** [***57/12***](http://www.uradni-list.si/1/objava.jsp?sop=2012-01-2410) ***– ZPCP- 2D,*** [***47/15***](http://www.uradni-list.si/1/objava.jsp?sop=2015-01-1934)***,*** [***46/16***](http://www.uradni-list.si/1/objava.jsp?sop=2016-01-1999)***,*** [***49/16popr.***](http://www.uradni-list.si/1/objava.jsp?sop=2016-21-2169)***,*** [***25/17***](http://www.uradni-list.si/1/objava.jsp?sop=2017-01-1324) ***– ZVaj,*** [***123/21***](http://www.uradni-list.si/1/objava.jsp?sop=2021-01-2629)***,*** [***172/21***](http://www.uradni-list.si/1/objava.jsp?sop=2021-01-3352)***,*** [***207/21***](http://www.uradni-list.si/1/objava.jsp?sop=2021-01-4285)***,*** [***105/22***](http://www.uradni-list.si/1/objava.jsp?sop=2022-01-2603) ***– ZZNŠPP,*** [***141/22***](http://www.uradni-list.si/1/objava.jsp?sop=2022-01-3469)***,*** [***158/22***](http://www.uradni-list.si/1/objava.jsp?sop=2022-01-4017) ***– ZDoh-2AA in 71/23) in na podlagi ponovnega mnenja Ministrstva za vzgojo in izobraževanje (Številka: 603433/2024-3350 6, Datum: 26. 2. 2025) določi Navodila za prilagojeno izvajanje izobraževalnega programa osnovne šole z dodatno strokovno pomočjo za delo z učenci s posebnimi vzgojno-izobraževalnimi potrebami.***

**Ad 5**

Proces priprave in ključne poudarke generalno za vse prenovljene kataloge znanja za splošnoizobraževalne predmete v programih poklicnega in strokovnega izobraževanja (srednjega strokovnega izobraževanja-SSI, nižjega poklicnega izobraževanja -NPI, poklicno-tehniškega izobraževanja – PTI, srednjega poklicnega izobraževanja – SPI) je po uvodnem delu s strani direktorja CPI, mag. Gregorja Mohorčiča, predstavila Jasna Rojc, direktorica ZRSŠ.

*(Gradivo: MVI spis št. 013-12/2025-3350-15 in -20)*

*Komisija za splošno izobraževalne srednje šole – poročala je predsednica Lidija Žigon – je na 170. seji obravnavala gradivo. Že na komisiji so opozorili na pomisleke glede Didaktičnih priporočil in sicer predvsem Splošnih didaktičnih priporočil in kritično ocenili Splošna priporočila za vrednotenje znanja. Opozorili so na izbirnost, se dotaknili usposabljanj učiteljev, na katere je preloženo veliko odgovornosti. Že uvodoma so pričakovali, da bodo predstavljena spremenjena Didaktična priporočila, saj je v razpravi na komisiji direktorica ZRSŠ pojasnila, da na podlagi pisanja dr. Zupanca in pripomb iz javne obravnave in razprave te komisije lahko izluščijo tiste, ki so bile poleg navedenih tudi za učitelje najbolj moteče, in razmišljajo, da bi:*

1. *premislili ali pa celo opustili zapis o izbiri načina izkazovanja znanja*
2. *dopolnili trditev o zagotavljanju priložnosti za izkazovanje najvišjih ravni znanja, da bi poudarili kje je tista optimalna raven znanja, ki se pričakuje glede na določeno razvojno stopnjo oziroma, ki jo učenec na tej razvojni stopnji lahko doseže*
3. *dodatno poudarili vlogo preverjanja znanja v smislu, da bi se nedvoumno razumelo, da je preverjanje znanja stalen in ključen del učnega procesa in da poteka ves čas učenja, pri čemer je en del neposredno povezan z ocenjevanjem znanja.*

*Obljubila je, da bodo slednje upoštevali in ustrezno popravili. Na podlagi te obljube je komisija sprejela dva sklepa. V prvem komisija predlaga strokovnemu svetu, da poda pozitivno mnenje k vsem 27 prenovljenim katalogom znanj za splošnoizobraževalne predmete v izobraževalnih in prilagojenih izobraževalnih programih SPSI. V drugem komisija predlaga strokovnemu svetu, da se seznani s 27 didaktičnimi priporočili, ki so*

*pripravljena k posameznemu prenovljenemu predlaganemu katalogu znanj za splošnoizobraževalni predmet v izobraževalnih in prilagojenih izobraževalnih programih SPSI.* *Komisija predlagatelju priporoča, da splošna didaktična priporočila upoštevajo pripombe iz razprave te komisije.*

*Ker danes temu niso bili priča, predsednica komisije pojasni, da bo to vplivalo tudi na nadaljnje ravnanje strokovnega sveta.*

*Komisija za šolstvo manjšin – poročal je predsednik Alberto Scheriani – je potekala skupaj s sejo Komisije za splošno izobraževalne srednje šole in je na 66. seji obravnavala gradivo in sprejela enaka sklepa, le da je slednja to storila le za Katalog znanja Italijanščina kot drugi jezik (NPI, SPI, SSI, PTI). Hkrati komisija predlaga strokovnemu svetu, da se seznani z didaktičnimi priporočili k prenovljenemu katalogu znanj za splošnoizobraževalni predmet v programih SPSI: KZ italijanščina kot drugi jezik (NPI, SPI, SSI, PTI). Pri tem je predsednik pojasnil, da je h gradivu podano pozitivno mnenje italijanske narodne skupnosti.*

Ob tem je člane opozoril na uresničevanje javne in enakopravne rabe italijanskega jezika na območjih italijanske narodne skupnosti in posledično tudi vseh zakonskih pravic. Meni, da si bodo morali vsi akterji prizadevati za dvig ravni znanja italijanskega jezika, ki se na tem delu slabša in si prizadevati za izenačitev ur slovenskega in italijanskega jezika v šolah na tem območju.

Direktorica ZRSŠ je pojasnila, da so s sodelavci večino prejšnjega tedna sodelovali na sejah delovnih teles strokovnih svetov in zato niso uspeli narediti popravkov. Pojasnila je, da bodo opustili zapis o izbiri načina izkazovanja znanja. Iz katalogov bodo izločili določilo, da lahko učitelj – če je mogoče in smiselno – predlaga različne načine preverjanja in ocenjevanja znanja, med katerimi lahko učenci izbirajo. Poleg tega bodo dopolnili zapis o zagotavljanju priložnosti za izkazovanje najvišje ravni znanja tako, da bo bolj jasno poudarjena optimalna raven, ki jo posamezni učenec doseže na določeni stopnji. Poudarili bodo tudi vlogo preverjanja znanja v smislu, da je preverjanje ključen del učnega procesa in poteka ves čas učenja.

V razpravi so člani večkrat poudarili, da so že pričakovali nove formulacije na tej seji in da težko odločajo oziroma ne morejo odločati o gradivu oziroma besedilu, ki ga ne poznajo. Prav tako opozarjajo in predlagajo, da bi se ZRSŠ srečal in uskladil s kritikami dr. Zupanca. Direktorica je pojasnila, da so intenzivni sestanki potekali v fazi priprave izhodišč, da so se že prilagodili.

Člani so izrazili nezadovoljstvo z zapisi v Didaktičnih priporočilih, v katerih pojmi niso dosledno uporabljeni. Če govorimo o formativnem spremljanju, gre za procesno zadevo, medtem ko sta preverjanje in ocenjevanje nekaj drugega – med seboj sicer močno povezana, vendar ne identična.

Opozorili so na dokument dr. Zupanca, ki ga ZRSŠ ne podpira in ga zavrača. Dokument dejansko predstavlja določeno spremembo usmeritve in po ocenah številnih strokovnjakov ne vodi nujno k temu, kar si želimo – višji kakovosti znanja in večji motiviranosti dijakov.

Prav tako so izpostavili del zapisa, kjer v splošnih didaktičnih priporočilih piše: *"Če je mogoče in smiselno, učitelj dijaku omogoči tudi izbiro načina izkazovanja znanja”* ter *"Pomembno je, da učitelj zagotovi takšno ocenjevanje znanja, da vsakemu dijaku omogoči izkazati najvišjo raven doseženega znanja”*. Menijo, da formulaciji nista ustrezni in ne bosta vodili k želenim ciljem.

Po več kot dvajsetih letih dela kot didaktičarka na fakulteti dr. Tavčar Krajnc osebno ni prepričana, da se bodo učitelji – če bodo Didaktična priporočila označena kot neobvezujoča – zmogli opreti na lastno strokovno avtonomijo in oblikovati samostojno držo do poučevanja. Opozarja, da takšen zapis odpira številne možnosti, da bodo dijaki in starši pričakovali ali celo izsiljevali rešitve, ki si jih ne želimo.

Opozorila je še, da splošnih praktičnih priporočil niso napisali avtorji, ki so v katalogih navedeni kot avtorji posebnih predmetnih katalogov. Če je priporočila pripravila druga strokovna skupina, je treba zaradi strokovne in znanstvene korektnosti jasno zapisati, da so ta podpoglavja sestavili konkretni avtorji z imeni in priimki, večinoma zaposleni na ZRSŠ, ki tudi prevzemajo odgovornost za ta del. S tem se je strinjala tudi direktorica ZRSŠ in obljubila, da bodo to popravili.

Člani so večkrat opozorili na določene nejasnosti glede uvajanja formativnega spremljanja in njegovega pojmovanja. Prosili so za natančna pojasnila termina *»formativno spremljanje«* ter za jasno opredelitev odnosa med *formativnim spremljanjem* in *vpeljevanjem znanja*, pri čemer se pod vpeljevanjem znanja razume ponavljanje, utrjevanje in preverjanje znanja. Termine je treba natančno razložiti in jasno ločiti od tistega, kar v praksi in didaktični teoriji že obstaja. Na to vprašanje tekom razprave s strani predlagatelja niso prejeli pojasnil, na kar so posebej opozorili.

Prav tako so ministrstvo pozvali, naj v sejni sobi zagotovi dostop do internetne povezave, ki jo potrebujejo za dostop do množice pomembnih dokumentov, ki jih obravnavajo. Predsednik se s tem strinja in vsi člani pričakujejo, da bodo vedno zagotovljeni pogoji za nemoteno in odgovorno delo strokovnega sveta.

V nadaljevanju so člani vprašali , ali gredo povratne informacije s strani učiteljev nazaj do predmetnih komisij in ali so nato predmetne komisije dejansko tiste, ki so seznanjene in ki razpravljajo tudi o vseh komentarjih, ki so podani na sejah strokovnih svetov in na drugih srečanjih.

Zanima jih, kako so Didaktična priporočila usklajena s potrjenimi izhodišči prenove. Ker ministrstvo z dopisom potrjuje, da je vse usklajeno z izhodišči, se o tem sprašujejo in pri tem opozarjajo na terminološko neusklajenost.

V programih poklicnega in strokovnega izobraževanja so poleg strokovnih tudi splošnoizobraževalni predmeti in jih zanima, kako so izhodišča usklajena med tema dvema sklopoma predmetov, ali so/bodo pri splošnoizobraževalnih in strokovnih predmetih enaka Didaktična priporočila in ali bo prišlo do različnih terminoloških zapisov.

V razpravi so opozarjali, da vsebine Didaktičnih priporočil v resnici ne poznajo in če se člani z nečim seznanjajo, je prav, da imajo gradivo na vpogled, saj ni strokovno, da bi odločali zgolj na podlagi zagotovil.

Glede na vse izrečene pripombe in opozorila je predsednik strokovnega sveta člane seznanil, da bo po razpravi, ki je ne bo omejeval, predlagal sklep le za Kataloge znanj, z Didaktičnimi priporočili pa se bodo seznanili, ko bodo dobili končno obliko, upoštevajoč vsa mnenja in dosedanje pripombe iz vseh razprav.

Direktorica ZRSŠ je pojasnila, da bodo splošni del popravili, da je skupni del didaktičnih priporoči res nastal na ZRSŠ. Izhodišča za kataloge znanj so večinoma usklajena z Izhodišči za prenovo učnih načrtov v osnovnih šolah in gimnazijah, niso pa popolnoma identična, temeljijo na analizi katalogov znanj in so usklajena s Centrom za poklicno izobraževanje. Prenova katalogov znanj poteka v okviru širšega projekta modernizacije poklicnega in strokovnega izobraževanja, ki je podal določene zahteve in tudi, da se splošni izobraževalni del naveže na strokovni del. Na Komisiji za srednješolske izobraževalne programe Strokovnega sveta RS za poklicno in strokovno izobraževanje je bilo ocenjeno, da to v katalogih prepoznavajo, zato obstajajo določena odstopanja od izhodišč za osnovno šolo in gimnazijo.

Meni tudi, da so upoštevali terminologijo v Izhodiščih.

Glede zbranih pripomb učiteljev, prejeli so okrog 500 odzivov, so po zaključni razpravi prejetih 276 posredovali predmetnim kurikularnim komisijam, ki so jih obravnavale in jih smiselno tudi upoštevale.

Glede odziva dr. Zupanca še pojasni, da ga ZRSŠ uradno ni prejel.

Dr. Branka Rotar Pance za področje umetnosti izrazi zbeganost glede dokumenta. Znotraj srednjega strokovnega izobraževanja najdemo klasifikacijo, da sodi mednje tudi program predšolske vzgoje. Ker je umetnost toliko specifična, ni samo glasbena, meni, da je potreben drugačen katalog znanj, da je ta premalo definiran, da so v njem splošni pojmi, ki jih najdejo v prvem vzgojno izobraževalnem obdobju in zato takšen ne more v potrjevanje, saj meni, da učitelju ne bo v oporo.

Predstavnica CPI je pojasnila, da so katalogi znanj pripravljeni vedno za vse programe na določeni ravni izobraževanja in s tega vidika zajemajo ključno temeljno znanje, ki naj bi ga bili dijaki deležni. Program predšolska vzgoja je v strokovnem delu okrepljen za potrebe tega poklica oziroma programa z dodatnimi vsebinami, ki definirajo poklicni standard. Podobno navedbo poda tudi direktor CPI pred glasovanjem o katalogih znanja za področje umetnosti.

V razpravi so člani pohvalili dodan poudarek v katalogih znanj, ki se nanaša na vezavo s poklicem in aplikacijo, zlasti v smislu opredelitve terenskega in laboratorijskega dela, tudi pri splošnih predmetih. Opozorili so na izbiro tem, ki se dojemajo kot temeljna znanja in pri katerih ni mogoče dopuščati popolne izbire, vendar pa možnost izbire vidijo znotraj posameznih tem, še posebej v nižjem poklicnem izobraževanju.

Poudarili so tudi skrb za izobraževanje in usposabljanje učiteljev, pri čemer bodo specialna didaktična priporočila za posamezne predmete v podporo učiteljem. Ta priporočila bodo omogočila, da bodo dijaki aktivni ustvarjalci lastnega učenja ob mentorskem vodenju učitelja. Prav tako so opozorili na pomen sodobne opreme učilnic in učbenikov, katerih vsebina ne bi smela pretirano presegati učnega načrta in katalogov znanj, saj ti predstavljajo osnovno vodilo znanja.

Dr. Jurak meni, da katalogi znanja za športno vzgojo razlagajo koncept gibalne pismenosti na način, ki ni usklajen v stroki, da nižajo standarde znanj, so terminološko neusklajeni in po nepotrebnem preobsežni. Še posebej opozori na strokovno neusklajen nabor športnih vsebin in s tem povezano idejo učnega transferja, kjer ni ustreznega razmisleka, da je ta lahko tudi negativen. Kot primer navede nekaj konkretnih nesmiselnih zapisov. Skladno s tem pozove člane strokovnega sveta, naj ne podajo pozitivnega mnenja h katalogom znanj za športno vzgojo. V nadaljevanju se predstavniki ZRSŠ odzovejo na navedbe, vendar jim dr. Jurak podaja protiargumente.

Kljub odzivom direktorice člani opozarjajo, da ni pojasnjena usklajenost didaktičnih priporočil s potrjenimi izhodišči za prenovo katalogov znanj za splošnoizobraževalne predmete v poklicnem in strokovnem izobraževanju. Na začetku priporočil je zapisano, da predmetne kurikularne komisije poleg kataloga znanj pripravijo samostojen dokument Didaktična priporočila za učitelje, kar pa je bilo prej navedeno kot dokument, ki ni nastal v predmetnih komisijah.

V drugem delu so predstavljena izhodišča za prenovo katalogov znanj, ki omenjajo enotna didaktična priporočila, v obstoječih dokumentih pa obstaja delitev na splošna in specialna didaktična priporočila. Razumejo, da lahko pride do razlik, vendar pričakujejo pojasnilo. Za pojasnila so vprašali tudi predstavnike ministrstva, ki so v svojem mnenju zapisali, da je vse usklajeno.

Člani opozarjajo tudi na povezavo didaktičnih priporočil za splošnoizobraževalne predmete s strokovnimi predmeti ter na terminologijo, za katero je odgovoren Center za poklicno izobraževanje. V potrjenih izhodiščih je naslov *Didaktična priporočila* ter *Priporočila za preverjanje in ocenjevanje znanja*, v prejeti delovni verziji dokumenta pa je bil ta naslov spremenjen.

Direktorica ZRSŠ meni, da je za terminološko usklajenost s strokovnimi predmeti pristojen CPI.

Pojasni tudi, da aplikacija omogoča izpis samostojnega dokumenta Didaktična priporočila, vendar pa so z vidika berljivosti Didaktičnih priporočil smiselno dodani v kataloge znanj, lahko pa pripravijo tudi samostojen dokument, da se to ne bi razumelo kot odstopanje od izhodišč.

Ministrstvo doda, da bodo ponovno preučili mnenje h katalogom znanj oz. Didaktičnim priporočilom v skladu s podanimi pripombami.

Po koncu razprave je predsednik glede na to, da predlagatelj ni predstavil navedenih sprememb v Splošnih didaktičnih priporočilih in se s končno verzijo člani niso mogli seznaniti, predlagal sklep, ki so ga člani soglasno sprejeli:

**SKLEP 5: *Strokovni svet RS za splošno izobraževanje se bo seznanil z Didaktičnimi priporočili, ko jih bo prejel v končni obliki.***

***Nato je v skladu s 25. členom Zakona o organizaciji in financiranju vzgoje in izobraževanja (Uradni list RS, št.***[***16/07***](http://www.uradni-list.si/1/objava.jsp?sop=2007-01-0718)***– uradno prečiščeno besedilo,***[***36/08***](http://www.uradni-list.si/1/objava.jsp?sop=2008-01-1460)***,***[***58/09***](http://www.uradni-list.si/1/objava.jsp?sop=2009-01-2871)***,***[***64/09 – popr.***](http://www.uradni-list.si/1/objava.jsp?sop=2009-21-3033)***,***[***65/09 – opr.***](http://www.uradni-list.si/1/objava.jsp?sop=2009-21-3051)***,***[***20/11***](http://www.uradni-list.si/1/objava.jsp?sop=2011-01-0821)***,***[***40/12***](http://www.uradni-list.si/1/objava.jsp?sop=2012-01-1700)***– ZUJF,*** [***57/12***](http://www.uradni-list.si/1/objava.jsp?sop=2012-01-2410)***– ZPCP-2D,***[***47/15***](http://www.uradni-list.si/1/objava.jsp?sop=2015-01-1934)***,***[***46/16***](http://www.uradni-list.si/1/objava.jsp?sop=2016-01-1999)***,***[***49/16 – popr.***](http://www.uradni-list.si/1/objava.jsp?sop=2016-21-2169)***,***[***25/17***](http://www.uradni-list.si/1/objava.jsp?sop=2017-01-1324)***– ZVaj,***[***123/21***](http://www.uradni-list.si/1/objava.jsp?sop=2021-01-2629)***,***[***172/21***](http://www.uradni-list.si/1/objava.jsp?sop=2021-01-3352)***,*** [***207/21***](http://www.uradni-list.si/1/objava.jsp?sop=2021-01-4285)***,***[***105/22***](http://www.uradni-list.si/1/objava.jsp?sop=2022-01-2603)***– ZZNŠPP,*** [***141/22***](http://www.uradni-list.si/1/objava.jsp?sop=2022-01-3469)***,*** [***158/22***](http://www.uradni-list.si/1/objava.jsp?sop=2022-01-4017)***– ZDoh-2AA in 71/23), na podlagi mnenja Ministrstva za vzgojo in izobraževanje (Številka: 6036-229/2024-3350-19, datum: 24. 01. 2025), mnenja Zavoda RS za šolstvo (številka: 6041-14/2024-20, datum 28.1.2025) ter italijanske narodne skupnosti (številka: 01.04/2025-040, datum 17.03.2025) predlagal še naslednje sklepe:***

**Člani NISO sprejeli naslednjih sklepov:**

Glasovi: 4 ZA, 9 VZDRŽANIH, 6 PROTI

**SKLEP 6:***Strokovni svet RS za splošno izobraževanje daje pozitivno mnenje k prenovljenemu katalogu znanj za splošnoizobraževalni predmet v izobraževalnih in prilagojenih izobraževalnih programih SPSI:* ***Športna vzgoja (NPI).***

Glasovi: 3 ZA, 9 VZDRŽANIH, 7 PROTI

**SKLEP 7*:*** *Strokovni svet RS za splošno izobraževanje daje pozitivno mnenje k prenovljenemu katalogu znanj za splošnoizobraževalni predmet v izobraževalnih in prilagojenih izobraževalnih programih SPSI:* ***Športna vzgoja (SPI).***

Glasovi: 3 ZA, 9 VZDRŽANIH, 7 PROTI

**SKLEP 8:***Strokovni svet RS za splošno izobraževanje daje pozitivno mnenje k prenovljenemu katalogu znanj za splošnoizobraževalni predmet v izobraževalnih in prilagojenih izobraževalnih programih SPSI:* ***Športna vzgoja (SSI, PTI).***

Glasovi: 9 ZA, 9 VZDRŽANIH, 1 PROTI

**SKLEP 9:***Strokovni svet RS za splošno izobraževanje daje pozitivno mnenje k prenovljenemu katalogu znanj za splošnoizobraževalni predmet v izobraževalnih in prilagojenih izobraževalnih programih SPSI:* ***Umetnost (SPI).***

Glasovi: 9 ZA, 9 VZDRŽANIH, 1 PROTI

**SKLEP 10:***Strokovni svet RS za splošno izobraževanje daje pozitivno mnenje k prenovljenemu katalogu znanj za splošnoizobraževalni predmet v izobraževalnih in prilagojenih izobraževalnih programih SPSI:* ***Umetnost (SSI, PTI).***

**Člani SO soglasno sprejeli naslednji sklep:**

**SKLEP 11: *Strokovni svet RS za splošno izobraževanje daje pozitivno mnenje k prenovljenim katalogom znanj za splošnoizobraževalne predmete v izobraževalnih in prilagojenih izobraževalnih programih SPSI:***

* ***Katalog znanj Biologija (SSI, PTI)***
* ***Katalog znanj Drugi tuji jezik (SPI, SSI, PTI)***
* ***Katalog znanj Družboslovje (SPI)***
* ***Katalog znanj Družboslovje in naravoslovje (NPI)***
* ***Katalog znanj Fizika (SSI, PTI)***
* ***Katalog znanj Geografija (SSI, PTI)***
* ***Katalog znanj Informatika (PTI)***
* ***Katalog znanj italijanščina kot drugi jezik (NPI, SPI, SSI, PTI)***
* ***Katalog znanj Kemija (SSI, PTI)***
* ***Katalog znanj Matematika (NPI)***
* ***Katalog znanj Matematika (PTI)***
* ***Katalog znanj Matematika (SPI)***
* ***Katalog znanj Matematika (SSI)***
* ***Katalog znanj Naravoslovje (SPI)***
* ***Katalog znanj Psihologija (SSI, PTI)***
* ***Katalog znanj Slovenščina (NPI)***
* ***Katalog znanj Slovenščina (PTI)***
* ***Katalog znanj Slovenščina (SPI)***
* ***Katalog znanj Slovenščina (SSI)***
* ***Katalog znanj Sociologija (SSI, PTI)***
* ***Katalog znanj Tuji jezik (SPI, SSI, PTI)***
* ***Katalog znanj Zgodovina (SSI, PTI).***

**Ad 6.**

Predsednik je v imenu vseh članov pozval ministrstvo in izrazil pričakovanje, da bo poskrbljeno za nemoten dostop do internetne povezave ter zagotovljeni pogoji za nemoteno delo strokovnega sveta.

Glede na navedbe, da bodo aprila na dnevnem redu učni načrti za osnovne šole, je direktorica ZRSŠ pojasnila, da bodo vse pripombe na splošnoizobraževalni del upoštevali tudi v osnutkih učnih načrtov za osnovno šolo. Za gradiva katalogov znanj bodo zagotovili povezave do vseh dokumentov, ki bodo ustrezno popravljeni.

Direktor CPI je problematiziral kataloge znanja in pojasnil, da ima splošni del omejitve tako v deležu kot v odstotku glede na celoten kurikulum. Vsak katalog znanja mora vsebovati minimalno jedro, ki je določeno za vse programe. Verjame, da bi posamezna predmetna skupina želela v katalog znanj dodati še kakšno vsebino, vendar obstajajo določene omejitve, saj poklicni programi temeljijo na poklicnem standardu, ki predstavlja glavno vodilo. Upa, da bo to pri sprejemanju katalogov znanj naslednjič bolje razumljeno že v fazi priprave programskih dokumentov.

Sejo je zaključil ob 11.30.

 dr. Kristijan Musek Lešnik

 predsednik SSSI

Zapisala:

mag. Mojca Miklavčič

Opomba: Posnetek seje se nahaja na elektronskem mediju (CD) v glavni pisarni MVI, spis št. 013-17/2025-3350-3, in je dostopen vsem članom sveta po predhodni najavi.